Şewa bîne wextê ereyî de dewa Tenqarî ya qezaya Xaneqînî ya Dîyale de di birayê bi nameyê Erşed Mendîl û Eshed Mendîlî ameyî remnayene.  Her di birayî wexto ke genim çinayêne hetê tay çekdaran ra ameyî remnayene û heta nika derheqê înan de zanayîşêk nêameyî destvistene.
Berspirsê YNKyî yê bajarekê Cebare Armanc Ebdulrehzaqî derheqê serebûtî de wina qisey kerd: ''Nê cayî de têgêrayîşê DAÎŞî zêde yo. Coka yeno şikkerdene ke serebût hetê DAÎŞî ra ame kerdene. Heta nika keyeyê birayan rê mesajêk nêerşawîyayo.''
